Die vestiging van 'n eenvormige organisasiekultuur in die Suid-Afrikaanse Nasionale Weermag : persepsie van die krygspraktisyn
AFRIKAANSE OPSOMMING: Die totstandkoming van 'n demokrasie in Suid-Afiika was die oorsaak dat 'n nuwe stelsel van gewapende magte ook tot stand gekom het. Verskeie gewapende magte is herorganiseer in een. Magte wat die voormalige regime instand gehou het sowel as die magte wat dit teengestaan het, is verenig in 'n enkele weermag ten einde die territoriale integriteit van die nuwe bestel te beskerm. Die begin van 'n demokrasie het sy beslag gekry deur rniddel van politieke onderhandelings by die "Congress for a Democratic South Africa" (CODESA). Bevrydingsmagte soos Umkhonto We Sizwe (MK) en die Azanian Peoples Liberation Army ( APLA), die voormalige Suid-Afrikaanse Weermag (SAW), en die vier skeppings van apartheid- naamlik die weermagte van Transkei, Ciskei, Venda en Bophuthatswana moes gemtegreerword in 'n nu we N asionale Weermag. Die integrasie van bogenoemde magte het nie sonder probleme en struikelblokke geskied nie. Die integrasieproses is tans in die laaste fase. Die belangrikste rolspelers in die proses is die voormalige SAW en MK. ' n K wessie om op te los was hoe mag geallokeer mo et word aan die verskeie magte ten einde die veranderinge in mag van die burgerlike samelewing te weerspieel. Hoe mo es die nu we organisasie lyk met betrekking tot grootte, samestelling en kultuur na afloop van integrasie? Hierdie vrae het verskeie onderhandelinge en werkgroepe die lig laat sien. Na afloop van verskeie prosesse wat etlike jare geduur het, is die proses bykans afgehandel. Ten spyte daarvan dat die Suid-Afrikaanse Nasionale Weermag (SANW) reeds 5 jaar in 'n demokratiese best el gevestig en die papieroefening feitlik verby is, is lede van die nu we weermag steeds nie verenig in 'n nu we organisasiekultuur nie. Die ware meting van die sukses van die integrasieproses is die vestiging van 'n enkele identiteit en die "ons-gevoel". Die soldaat op die grondvlak ervaar steeds situasies van konflik, wantroue, misverstande, onvanpaste bestuurstyle, onregverdigheid en onbekwaamheid aan weerskante van die twee groepe ( eks-NSM en eks-SA W). Daar is heelwat probleme met die beleid van regstellende aksie en gelyke geleenthede. Hierdie werkstuk konsentreer hoofsaaklik op die menings van die krygspraktisyn ten opsigte van die vestiging van 'n eenvorrnige organisasiekultuur. Die werkstuk spreek bepaalde pogings aan wat deur die Suid-Afrikaanse Nasionale Weermag aangewend is ten einde 'n eenvormige organisasiekultuurte skep; kultuurondersoeke en moraalmetings is gedoen terwyl daar gepoog is om simboliek aan te pas by die veranderde omstandighede. Ten slotte is verskeie aanbevelings gemaak ten opsigte van die wyse waarop die SANW die vestiging van 'n eenvormige organisasiekultuur kan fasiliteer.